
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 534 


9 Ιουλίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέων έξι (6) κτιρίων και τριών 
(3) αλωνιών που βρίσκονται εκτός των ορίων του οικι¬ 
σμού Άνω Πεδινών Ζαγορίου του δήμου Κεντρικού Ζα- 
γορίου (Ν. Ιωαννίνων) και καθορισμός ειδικών όρων 


και περιορισμών δόμησης αυτών». 1 

Κήρυξη αναδασωτέας έκτασης Εμβαδού 6.261 τετρ. με¬ 
τρ. στην θέση «Μαντριά Ρουμπή - Στρατόπεδο» Δημ. 
Διαμ. Δροσιάς Δήμου Ανθηδώνας Νομού Εύβοιας .... 2 


ΑΠΟΦΑΣΕΙ Σ 

Αριθ. 14622/3507 (1) 

Χαρακτηρισμός ως διατηρητέων έξι (6) κτιρίων και τριών (3) 
αλωνιών που βρίσκονται εκτός των ορίων του οικισμού 
Άνω Πεδινών Ζαγορίου του δήμου Κεντρικού Ζαγορίου 
(Ν. Ιωαννίνων) και καθορισμός ειδικών όρων και περιορι¬ 
σμών δόμησης αυτών». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των παρ. 1 και 2 του άρθρου 110 και της 
παρ.4του άρθρου 327του από 14-7-1999 Π. Δ/τος «Κώδικας 
Βασικής Πολεοδομικής Νομοθεσίας» (Δ' 580), όπως οι παρ. 1 
και 2 του άρθρου 110 αντικαταστάθηκαν με την παρ. 1 και 2 
του άρθρου 3 του Ν. 2831/2000 «Τροποποίηση των διατάξε¬ 
ων του Ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις» (ΑΊ40) και η παρ.4 του άρ¬ 
θρου 327 τροποποιήθηκε με τη παρ.4 του άρθρου 2 του ιδίου 
ως άνω νόμου. 

2. Τις διατάξεις του άρθρου 29Ατου Ν.1558/85 «Κυβέρνη¬ 
ση και Κυβερνητικά Όργανα» (ΑΊ37), όπως αυτό προστέθη¬ 
κε με το άρθρο 27 του Ν. 2081 /92 (Α' 154) και αντικαταστάθη- 
κε με την παρ.2α του άρθρου 1 του Ν. 2469/97 (Α'38). 

3. Την υπ’ αρ.103326/1281/15-12-96 απόφαση του Υπουρ¬ 
γού και του Υφυπουργού Περιβάλλοντος, Χωροταξίας και 
Δημοσίων Έργων «Μεταβίβαση αρμοδιοτήτων του Υπουρ¬ 
γού και του Υφυπουργού Περιβάλλοντος Χωροταξίας και Δη¬ 
μοσίων Έργων στο Γενικό Γραμματέα και στους Προϊσταμέ¬ 
νους των Γενικών Διευθύνσεων, Δ/νσεων και Τμημάτων του 


Υπουργείου Περιβάλλοντος, Χωροταξίας και Δημοσίων Έρ¬ 
γων πλην Γενικής Γραμματείας Δημοσίων Έργων» (ΦΕΚ 
1126/Β/16-12-1996). 

4. - Τις διατάξεις της παρ.Β του άρθρου 1 του Π. Δ/τος 
28/28-1-1993 «Καθορισμός αρμοδιοτήτων που διατηρούνται 
από τον Υπουργό και τις περιφερειακές υπηρεσίες διανο- 
μαρχιακού επιπέδου του Υπουργείου Περιβάλλοντος,Χωρο¬ 
ταξίας και Δημοσίων Έργων» (Α'9). 

5. Την από 19/4/2000 αιτιολογική έκθεση της Δ/νσης Πολε- 
οδομικού Σχεδιασμού, Τμήμα Παραδοσιακών Οικισμών. 

6. Την από 21-11-2000 σύμφωνη γνώμη του φερόμενου 
ιδιοκτήτη Βασιλείου Παπαρούνα (αρ. πρ. Υ.ΠΕ.ΧΩ.Δ.Ε. 
31238/10492/21-11-2000). 

7. Το γεγονός ότι από τις κανονιστικές διατάξεις της από¬ 
φασης αυτής δεν προκαλείται δαπάνη σε βάρος του κρατι¬ 
κού προϋπολογισμού και του οικείου Ο.Τ.Α., αποφασίζουμε: 

1. Χαρακτηρίζονται ως διατηρητέα έξι (6) κτίρια και τρία (3) 
αλώνια που βρίσκονται εκτός των ορίων του οικισμού Άνω 
Πεδινών Ζαγορίου του δήμου Κεντρικού Ζαγορίου (Ν. Ιωαν¬ 
νίνων), όπως αυτά φαίνονται με μαύρη διαγράμμιση και μετά 
στοιχεία 1, 2, 3, 4, 5, 6 και ΑΒΓ αντίστοιχα στο σχετικό πρω¬ 
τότυπο διάγραμμα σε κλίμακα 1:250, που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με την 
14622/2001 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Διατηρητέα χαρακτηρίζονται τα αρχικά εκάστοτε κτίρια 
μαζί με τον περιβάλλοντα χώρο τους καθώς και τα στοιχεία 
αυτού όπως μάνδρες - πεζούλια και τοίχοι αντιστήριξης. 

3. Στα χαρακτηριζόμενα ως διατηρητέα κτίρια και αλώνια 
απαγορεύεται κάθε αφαίρεση, αλλοίωση ή καταστροφή των 
επί μέρους αρχιτεκτονικών ή διακοσμητικών στοιχείων τους. 

4. Επιτρέπεται η ανακατασκευή των κτισμάτων που τμήμα¬ 
τά τους έχουν καταρρεύσει, η επισκευή και ο εκσυγχρονι¬ 
σμός των εγκαταστάσεων, η στατική ενίσχυση των κτιρίων 
και η εσωτερική διαρρύθμισή τους και γενικά κάθε επέμβαση 
για λόγους στατικούς και λειτουργικούς, εφόσον δεν αλλοι¬ 
ώνεται ο γενικός αρχιτεκτονικός χαρακτήρας και οι βασικές 
αρχές των χαρακτηριζομένων ως διατηρητέων κτιρίων. 

5. - Δεν επιτρέπονται προσθήκες καθ’ ύψος ή κατ’ επέκταση 
στα χαρακτηριζόμενα ως διατηρητέα κτίρια. 

6. Αίτηση για ανέγερση νέου κτιρίου στον περιβάλλοντα 
χώρο των αλωνιών αποστέλλεται από την πολεοδομική υπη¬ 
ρεσία, με γνώμη της Επιτροπής Πολεοδομικού και Αρχιτε¬ 
κτονικού Ελέγχου (ΕΠΑΕ), στην αρμόδια υπηρεσία του 
Υπουργείου Περιβάλλοντος, Χωροταξίας και Δημοσίων Έρ¬ 
γων για ειδική ρύθμιση σύμφωνα με τις διατάξεις του άρθρου 
4 (παρ. 2) του Ν. 1577/85 ως αυτό ισχύει, εφόσον δεν παρα¬ 
βλάπτονται τα διατηρητέα κτίσματα και ο περιβάλλων χώρος 
τους. 

7. Στα χαρακτηριζόμενα ως διατηρητέα κτίρια, επιτρέπεται 
η χρήση του παραδοσιακού τουριστικού καταλύματος. 

8. Κατά την επισκευή των κτιρίων επιτρέπεται α) η δημι¬ 
ουργία μίας πόρτας με αναλογίες 1:2 της οποίας το εύρος 
δεν θα υπερβαίνει το ένα (1) μέτρο και β) ενός παραθύρου με 
αναλογίες 1:1,5 του οποίου το εύρος του δεν θα υπερβαίνει 
τα εξήντα εκατοστά (0,60) του μέτρου, το δε ύψος του τα ενε¬ 
νήντα εκατοστά (0,90). 

9. Επιβάλλεται η αποκατάσταση των πέτρινων αλωνιών 
σύμφωνα με την υπάρχουσα τεκμηρίωση αλλά και το προη¬ 
γούμενο λειτουργικό τους σκοπό και τη χρήση. 

10. Δεν επιτρέπεται η τοποθέτηση φωτεινών ή μη επιγρα¬ 
φών και διαφημίσεων στα χαρακτηριζόμενα ως διατηρητέα 


κτίρια, πλην των αναγκαίων και περιορισμένων διαστάσεων 
επιγραφών που πληροφορούν μόνο για τη χρήση των χώρων 
τους. 

11. Για κάθε επέμβαση στο εσωτερικό ή εξωτερικό των δια¬ 
τηρητέων κτισμάτων και στον περιβάλλοντα χώρο τους κα¬ 
θώς και για την τοποθέτηση επιγραφών απαιτείται η έκδοση 
άδειας ύστερα από γνώμη της αρμόδιας ΕΠΑΕ. 

12. Η ισχύς της παρούσας απόφασης αρχίζει από την δη¬ 
μοσίευσή της στην εφημερίδα της Κυβερνήσεως. 

Αθήνα, 30 Μαΐου 2001 
Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

Αριθ. 2042 (2) 

Κήρυξη αναδασωτέας έκτασης Εμβαδού 6.261 τετρ. με¬ 
τρ. στην θέση «Μαντριά Ρουμπή - Στρατόπεδο» Δημ. 
Διαμ. Δροσιάς Δήμου Ανθηδώνας Νομού Εύβοιας 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1 .Τις διατάξεις του νόμου 2503/97 (ΦΕΚ107Α/97) «Διοί¬ 
κηση - Στελέχωση της Περιφέρειας - Ρύθμιση θεμάτων 
για την τοπική αυτοδιοίκηση κ.λ,π.» 

2. Την 6747/29-9-97 (ΦΕΚ 242/Β/98) Απόφαση του Γενι¬ 
κού Γραμματέα Περιφέρειας Στερεός Ελλάδας «Μεταβί¬ 
βαση αρμοδιοτήτων στους προϊσταμένους των Δασικών 
Υπηρεσιών της Περιφέρειας Στερεός Ελλάδας και της 
εξουσίας να υπογράφουν με εντολή Γενικού Γραμματέα 
της Περιφέρειας Στερεάς Ελλάδας» 

3. Τις διατάξεις του άρθρου 117 παρ. 3 του Συντάγμα¬ 
τος της Χώρας. 

4. Τις διατάξεις του Ν. 998/79 «Περί Προστασίας Δασών 
κλπ» και ειδικότερα α) του άρθρου 41 παρ. 1β και β)του 
άρθρου 38 παρ 1. 

5. Τις διαταγές του Υπουργείου Γεωργίας α) 160417/ 
1180/ 8-7-80 και β) 182447/ 3049/24-9-80. 

6. Την Ζ/1734/20-06-01 αναφορά του Δασαρχείου Χαλ¬ 
κίδας «Περί κύρηξης αναδασωτέας έκτασης» εμβαδού 
6.261 τετρ. μετρ, στην θέση «Μαντριά Ρουμπή -Στρατό¬ 


πεδο» του Ιδιωτικού δάσους Δημ. Διαμ. Δροσιάς Δήμου 
Ανθηδώνας Νομού Εύβοιας, που καταστράφηκε από 
πυρκαγιά, αποφασίζουμε: 

Κηρύσσουμε αναδασωτέα ,με σκοπό την διατήρηση 
του δασικού χαρακτήρα, την προστασία και ανάπτυξη της 
δασικής βλάστησης, με φυσική αναγέννηση, την έκταση 
των 6.261 τετρ. μετρ, που βρίσκεται στην θέση «Μαντριά 
Ρουμπή - Στρατόπεδο» του Ιδιωτικού δάσους Δημ. Διαμ. 
Δροσιάς Δήμου Ανθηδώνας Νομού Εύβοιας, προσδιορί¬ 
ζεται από τα στοιχεία: (1,2,3.20,1) και έχει όρια: 

ΑΝΑΤΟΛΙΚΑ: με αγροτοδασικό δρόμο &δάσος χαλεπί- 
ου πεύκης. 

ΔΥΤΙΚΑ: με δάσος χαλεπίου πεύκης & αντιπυρική ζώνη. 

ΒΟΡΕΙΑ: με δάσος χαλεπίου πεύκης. 

ΝΟΤΙΑ: με αντιπυρική ζώνη, όπως φαίνεται στο συνημ¬ 
μένο σχεδιάγραμμα που αποτελεί αναπόσπαστο μέρος 
της παρούσας απόφασης. 

Η απόφαση αυτή ισχύει από την κοινοποίησή της άρθρο 
41 Ν. 998/79 και πρίν την δημοσίευσή της στην Εφημερί¬ 
δα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χαλκίδα, 22 Ιουνίου 2001 
Με εντολή Γενικού Γραμματέα Περιφέρειας 
Ο Διευθυντής δασών Νομού Εύβοιας 
ΝΙΚΟΛΑΟΣ ΑΓΑΘΟΥ ΛΟΥΚΑΣ 

ΤΟΠΟΓΡΑΦΙΚΟ ΔΙΑΓΡΑΜΜΑ 

Ιδιωτικής δασικής έκτασης του Ιδιωτικού δάσους Δροσιάς ττου κάηκε στις 2β — 5 ’ 
2001 εμβαδού 6,261 στρεμμάτων στη θέση «Μαντριά Ρουμττή-Στρατόττεδο» 

Κλίμακα 1:1.000 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




